…Ծնողքիս հետ զրոյցները նոյնպէս գիրքերու շուրջ էին: Այդ ժամանակ էր, երբ բացայայտեցի տարբեր գրականութիւն մը, աւելի փիլիսոփայական եւ ժամանակակից: Անընդհատ բանավէճերու նիւթ կը դառնային նաեւ հիւանդանոցի կեանքը, բժշկական գործունէութեան եւ հետազօտութիւններու բարելաւումը: Քանի մը տարի վերջ ծնողքս փոխանցադրօշը յանձնեցին եղբօրս եւ քրոջս: Լորան դարձաւ սրտաբան, Էսթելը՝ երիկամաբան: